cyanic-selkie/wikianc huggingface dataset:
Flytestabilitet
Stabilitetsberegninger
Det utføres stabilitetsberegninger for både intakt og skadet tilstand. Skip er vanligvis laget for lett å tilfredsstille stabilitetskravene. For halvt nedsenkbare plattformer kan god stabilitet være vanskeligere å oppnå, og de er mer følsomme for skader.
Kontroll av stabilitet vil gjerne foregå i flere faser:
Det er ulike måter å vise at et fartøy eller en plattform er stabil. Bruker en et regelverk gir det ett sett med fornuftige metoder og sikkerhetsfaktorer, mens et annet gir et annet. Det er sjelden fornuftig å hente enkelstående krav fra forskjellige regelverk. Det er derimot vanlig at en må tilfredsstille flere regelverk avhengig av hvor i verden en skal opererere.
Intakt stabilitet
Med begrepet «intakt stabilitet» menes at fartøyet er uskadet.
Metasenterhøyden brukes som mål på intakt stabilitet ved små helninger opp til ca 5°. Ved større helninger kan det ikke lenger anses som et sikkert kriterium. I stedet brukes rettende arm (GZ) for store vinkler i stabilitetsberegninger.
Stabilitet i ro uten bølger, strøm og vind - kontroll av metasenterhøyden
Stabilitetsberegninger i intakt tilstand er relativt enkle og innebære i hovedsak at sentrum for oppdrift (O) sammenliknes med sentrum for vekten (G).
Et legeme som er i ro eller beveger seg med en konstant hastighet, er i en likevektstilstand. Det er tre typer likevekt:
Når en tank med væske ikke er helt full, vil væskevolumet endre form under bevegelsene. Det har betydning for tyngdepunktets plassering. Tyngdepunktet vil da variere avhengig av tankens geometri, helningsvinkler på væsken og fyllingsgrad. Om væsken slår opp i taket på tanken blir formlene kompliserte. Dersom en har mange tanker som diesel, oljer, vann og slam vil frie overflater kunne ha en merkbar innflytelse på stabiliteten.
Stabilitet i ro med vind - kontroll av høyeste tillatte vertikale tyngdepunkt
En vanlig måte å vise tilstrekkelig stabilitet er ved hjelp av en KG-grensekurve. Det er en kurve som viser høyeste tillatte vertikale tyngdepunkt (KG) som funksjon av dypgang, eventuelt deplasement, for at stabilitetskravene skal være oppfylt. Det utarbeides en KG-grensekurve for hver driftstilstand (som operasjonstilstand, forflytningstilstand (transitt), sikkerhetstilstand og temporære tilstander som ballastering eller deballastering). Alle KG-grensekurvene samles i ett diagram sammen med eventuelle ballasterings- eller deballasteringskurver og gjennomgående KG-grensekurve for skadestabilitet
Stabilitet i ro med vind - kontroll med bruk av stabilitetskurver
En vanlig måte å framstille stabiliteten på er ved å plotte rettende arm (GZ) som funksjon av krengevinkelen. Egenskaper som brukes for å karakterisere stabilitetskurvene er:
Dynamisk stabilitet er det arbeidet som må tilføres for å nå en bestemt krengevinkel. Arbeidet er fartøyets deplasement multiplisert med arealet under stabilitetskurven opp til en gitt krengevinkel. Så når stabilitetskurven er fastlagt er også den dynamiske stabiliteten gitt.
Stabilitet i ro med vind - kontroll med bruk av krengende moment
Arealet under momentkurven sammenliknes med en kurve for krengende moment fra vind, som tegnes inn i samme figur. Avhengig av erfaringsdata kan det være betydelige avvik i kravene avhengig av konstruksjonstype og hvem som lager kravene. Vanlige krav er at:
Stabilitet i bølger, strøm og vind
Fartøyer i fart i sjøgang vil i hovedsak ha følgende kantringsmekanismer:
Finner eller støttebein (hydrofoiler) på utsiden av skroget under vannlinjen kan redusere rullingen i bevegelse, og fungerer svært likt flyvinger.
Skadestabilitet
Skadestabilitetsberegninger er mye mer komplisert enn intakt stabilitet fordi ulike kombinasjoner av væskefylling kan være tidkrevende å regne ut. Det var vanlig å regne med en definert skade, men for handelsskip, passasjerskip og offshore plattformer fastsettes omfanget av skaden delvis ut fra risikoanalyser, basert på statistikk. Sannsynligheten for at et skott er skadet vurderes mot konsekvensene, som resulterer i skadestabilitetskrav.
Under prosjekteringen gir noen regelverk muligheter til å ta hensyn til tiltak etter en skade, som å redusere slagsiden ved å pumpe ut vann, ballastere rom eller ved bruk av forankring, mens for eksempel DNV GL ikke tillater det.
Havgående Roro-bilferger med store utvendige dører nær vannlinjen og åpne bildekk med få interne skott, har et rykte for å ha en høyrisiko design. Om den tar inn vann som skjedde for eksempel i 1968 med kantringen av TEV Wahine i New Zealand, i 1987 med MS Herald of Free Enterprise og i 1994 med Estonia, har de store problemer. Vann på bildekk kan sette opp fri-overflate-effekter og gjøre fartøyet ustabilt og få det til å kantre. I 2006 fikk bilskipet MV Cougar Ace 80 grader slagside, men uten å synke.
Forebyggende tiltak
Tverrgående og langsgående vanntette skott ble innført i panserskipet mellom 1860 og 1880-tallet, og har siden blitt obligatorisk i større skip og flytende plattformer. Skott øker sannsynligheten for skipet overlever ved skader på skroget. I dag har de fleste større skip og plattformer muligheter til å utjevne vannet mellom skott, noe som kan bidra til å begrense spenningene i konstruksjonene. En har også mulighet til å endre trim.
For å redusere skadeomfanget gir en krav til skroget og plassering av utstyr på dekket. Plattformer skal tilfredsstille:
Skadestabilitetsanalyser
Skadestabilitetsanalyser foregår gjerne med følgende elementer:
Intaktstabilitet er styrt av GM, avstanden mellom tyngdepunktet (G) og metasenterhøyden (M) på følgende måte: GM = KB + Iw / V - KG. Ved skader i vannlinjen reduseres vannlinjearealet. Treghetsmomentet av vannlinjearealet (Iw) reduseres som en følge av dette, og gir tilsvarende reduksjon i GM. Effekten av dette er at krengning med minimum potensiell energi vil skje om et aksesystem som roterer i forhold til intakte symmetriakser.
Andre skadetilstander
I en risikoanalyse er det en rekke andre skadetilstandsmuligheter som bør vurderes avhengig av bruksområdet for fartøyet eller plattformen, noen av dem er:
Offentlig kontroll
Fartøyer klassifiseres normalt av et klassifikasjonsselskap som Bureau Veritas, American Bureau of Shipping, Lloyd's Register eller Det Norske Veritas. Tegninger og beregning får en uavhengig gjennomgang av klasseselskap og en kontroll av at de er i samsvar med deres regelverk. I Norge foretar dessuten Sjøfartsdirektoratet kontroll av en del fartøyer, men det meste er delegert til klassifikasjonsselskapene.
Wang Meng
Wang Meng er navnet til flere personer:
Grand Prix Cycliste la Marseillaise 2010
Grand Prix Cycliste la Marseillaise 2010 var den 31. utgaven av Grand Prix Cycliste la Marseillaise og ble arrangert 31. januar 2010. Franske Jonathan Hivert vant det 139,7 km lange rittet foran Johnny Hoogerland og Samuel Dumoulin.
Aloe dichotoma
Aloe dichotoma, også kjent som quiver-tre eller kokerboom, er en art av slekten Aloe i aloëfamilien som har sin opprinnelse i det sørlige Afrika, nærmere bestemt i Northern Cape-regionen i Sør-Afrika og deler av det sørlige Namibia. Det vitenskapelige artsnavnet til planten, dichotoma, kommer av det greske ordet dichotomos som grovt kan oversettes til «todelt» og som refererer til måten planten forgrener seg på. Grenene deler seg i to og i to igjen og igjen, og dette er derfor en av de mest forgrenede og trelignende artene av aloer som finnes i verden.
På afrikaans kalles planten kokerboom og på engelsk quiver tree, noe som kommer av at det innfødte San-folket anvender det til å lage kogger til sine piler.
Beskrivelse
Aloe dichotoma er en stammedannende planteart og har en tett og rund krone. Den opprette stammen kan nå en høyde av 9 meter og en diameter på opp til 1 meter. Stammen er dekket av en tykk, korkaktig, gul bark som flaker av til skarpkantede deler på midtstamen, men som forblir glatt og hvitaktig på grenene. Vanligvis smalner stammen av fra den tykke bunnen oppover mot toppen, og de første grenene finnes omtrent halvveis opp stammen. Nær den ytterste enden av grenene finnes ansamlinger av rundt 20 lansettformede, blågrønne blader. Bladene er 25−35 cm lange og cirka 5 cm brede. Bladenes kanter har et lite brunlig gult skjær og er utstyrt med små tagger som blir mindre nærmere spissen av bladene.
Blomstene dukker opp fra juni til august, i en periode som utgjør vinterstid på den sørlige halvkulen. Under blomstringen springer det ut tre til fem blomsterstander i toppen av grenene på planten. Blomsterstandene utvikler seg fra senter av rosettene i enden av grenene, og er ganske korte og opprette. De består av klaser med gule blomster som sitter på 5−10 mm lange skaft. En blomsterstand blir kalt en klase når stilkede blomster sitter på en lang hovedakse. Blomstene hos Aloe dichotoma er meget korte og runde i formen sammenlignet med andre planter i slekten Aloe.
Underarter
Den internasjonale artsdatabasen for utvalgte plantefamilier (eng. The World Checklist of Selected Plant Families) skilte per mai 2011 mellom tre underarter av Aloe dichotoma; Aleo dichotoma dichotoma, Aleo dichotoma pillansii og Aleo dichotoma ramosissima. Disse tre har også blitt omtalt som tre separate arter, A. dichotoma, A. pillansii og A. ramosissima, som så blir gruppert i underseksjonen Dracoaloe i Aloe-slekten. Alle vokser i de samme, tørre områdene i Richtersveld og Namibørkenen rundt grensen mellom Namibia og Sør-Afrika. Siden plantene omtales som tre separate arter har de også fått forskjellige rødlistestatus på IUCNs rødliste for truede arter. A. dichotoma har rødlistestatus som «sårbar», A. pillansii har «kritisk truet» og A. rmaossisima er listet opp som «truet».
Det kan skilles mellom tre underarter. Hos A. dichotoma pillansii henger blomsterstandene ned fra under de nederste bladene, i stedet for å vokse opprett. A. dichotoma ramosissima er betraktelig mindre i størrelse og blir sjelden mer enn 2 meter høy. Denne underarten antar en mer busklignende form.
Habitat og utbredelse
Kjennetegnene på sukkulente planter som Aloe dichotoma er at de har tilpasset seg et regnfattig klima ved å utvikle en særegen evne til effektivt å samle opp og lagre det lille som finnes av vann i blader, stengler og røtter. Aloe dichotoma trives best i varme ørkenområder, men tåler godt med nedbør og vind også.
Den første vitenskapelige beskrivelsen av Aloe dichotoma ble gitt av den skotske botanikeren Francis Masson i 1776. Arten er meget vanlig i de sørlige delene av Afrika, og vokser spesielt mye rundt Oranje-elven og i enkelte deler av Namibia og North Cape-regionen i Sør-Afrika. Et spesielt stort antall finnes i et vernet område, Quiver Tree Forest, som ligger cirka 14 km nordøst for Keetmanshoop i Namibia. Dette er et av de få eksemplene på en ren og naturlig voksende skog av Aloe dichotoma i verden. En annen lignende skog finnes ved Gannabos i den sørafrikanske North Cape-regionen.
Arten mangler i de ekstremt tørre kystørkenområdene av Namibørkenen og i Kalahariørkenen, og foretrekker heller et ujevnt og steinete landskap. I slike landskap kan Aloe dichotoma ofte være det mest iøynefallende treslaget eller det eneste «treet» en får øye på. Arten har gjort inntrykk på besøkende helt siden 1685, da guvernør Simon van der Stel besøkte området, og er i dag fortsatt en favoritt blant turister.
Modellering av Aloe dichotoma i Namibia og Sør-Afrika har bidratt til økt kunnskap om behovet for naturvernområder for å imøtekomme klimaforandringene med minst mulige biologiske tap. Det har nylig blitt bekreftet av feltundersøkelser at det modellerte utbredelsesområdet for denne arten har blitt mindre på grunn av klimaendringer.
Aloe dichotoma blir dyrket i det sørvestlige USA for bruk som en prydplante. Plantens langsomme vekst og relative sjeldenhet bidrar til å gjøre den til en meget dyr prydplante. I kultur må denne planten omplantes regelmessig for å trives. Hvis den mangler næring eller vann vil bladene dø fra spissen og innover.
Sørlaguna
Sørlaguna er en ferskvannslagune som ligger noe over havnivå på eidet som forbinder Nord-Jan og Sør-Jan midt på Jan Mayen. Den ligger mellom Lagunevågen, en strandslette ut mot Rekvedbukta på sørsiden, og de lave fjellene ut mot Grønlandshavet på nordsiden.
Sørlaguna kan om våren strekke seg i en lengde av 8,5 kilometer med på det meste mens den tørker mer eller mindre inn i løpet av sommeren. Dybde varierer på mellom 30 og 60 centimeter. Jan Mayensfield ligger i sørvestenden og det går en vei fra Olonkinbyen til Jan Mayen radio langs nordsiden.
Det er antatt at lagunen er dannet i nyere tid ettersom den ikke er inntegnet på noen av de gamle nederlandske kartene over Jan Mayen.
Kaufman County
Kaufman County er et fylke i den amerikanske delstaten Texas. Det ligger i de østlige delene av staten. Det grenser mot Hunt County i nord, Van Zandt County i øst, Henderson County i sør, Ellis County i sørvest, Dallas County i vest og mot Rockwall County i nordvest.
Kaufman Countys totale areal er 786 km² hvorav 21 km² er vann. I 2000 hadde fylket 71 313 innbyggere og administrasjonssenteret ligger i byen Kaufman. Fylket har fått sitt navn etter kongressmannen David Spangler Kaufman.
Jan Kvalheim
Jan Kvalheim (født 5. februar 1963 i Skien) er en tidligere olympisk volleyballspiller.
Han har representert Norge i volleyball i Sommer-OL 1996 og Sommer-OL 2000. Sammen med Bjørn Maaseide har han vunnet EM-gull i 1994, EM-sølv i 1993, 1997 og 1998, og EM-bronse i 1999. De vant også VM-gull i sesongen 1994-1995 og har 7 seire på World Tour.
Kvalheim la opp sandvolleyballkarrièren etter Sommer-OL 2000, og har i ettertid arbeidet for Olympiatoppens Utøverkomité og selskapet World Event. Kvalheim har også hatt oppdrag for NRK i forbindelse med Idrettsgallaen og Mesternes Mester. Under Sommer-OL 2021 var han kommentator for sandvolleyball for Discovery Norway, og kommenterte blant annet gullkampen til Anders Mol og Christian Sørum på Eurosport Norge.
Kvalheim var rådgiver for fotballspillerne John Arne Riise og Rune Almenning Jarstein. I 2010 var han med i NRK-serien Mesternes Mester.
Hypsometrisk ligning
Hypsometrisk ligning er en ligning som gir forholdet mellom lufttrykket og tykkelsen av et atomsfærelag så lenge man har konstant temperatur og gravitasjon. Ligningen utledes av den hydrostatiske ligningen og den ideelle gassloven.
der:
I meteorologi er P_1 og P_2 isobarflater og T er middeltemperaturen i laget mellom dem. I høydemåling med Internasjonal Standard Atmosfære blir den hypsometriske ligningen brukt til å regne ut en gitt geopotensiell høyde i isoterme lag i den øvre og lavere stratosfæren.
Utledning
Hydrostatisk likning:
Kari Anne Moe
Kari Anne Moe (født 14. desember 1976) er en norsk filmregissør og tidligere leder for Sosialistisk Ungdom (1999–2002), opprinnelig fra Sandefjord.
Hypsometrisk ligning
Utledning
som kombinert med den ideelle gassloven
Kari Anne Moe
Filmkarriere
Moe er utdannet dokumentarfilmregissør ved dokumentarregilinjen på Høgskulen i Volda. Hennes debutfilm Tamburinmannen hadde premiere høsten 2005. Hun regisserte også Til ungdommen, som hadde premiere i 2012, og som handlet om terrorangrepene i Norge 2011. Hun jobber som regissør og produsent i det norske produksjonsselskapet Sant & Usant.
Hypsometrisk ligning
Utledning
for å eliminere \ \rho blir:
Denne blir integrert fra \ z_1 til \ z_2:
Ved å integrere venstresiden får vi:.
Molekylgeometri
Molekylgeometri er den tredimensjonale ordningen av de atomer som utgjør en molekyl. Den inkluderer den generelle formen til molekylet samt bindingslengder, bindingsvinkler, torsjonsvinkler og andre geometriske parametere som bestemmer posisjonen til hvert atom.
Molekylær geometri påvirker flere av egenskapene til et stoff, inkludert dets reaktivitet, polaritet, fase, farge, magnetisme og biologisk aktivitet. Vinklene mellom bindinger som et atom danner avhenger bare svakt av resten av molekylet, det vil si at de kan forstås som tilnærmet lokale og dermed overførbare egenskaper.
Hvordan bestemme geometrien
Den molekylære geometrien kan bestemmes ved forskjellige spektroskopiske- og diffraksjons-metoder. IR-, rotasjonel- og Raman-spektroskopi kan gi informasjon om molekylgeometrien fra detaljene i vibrasjons- og rotasjonsabsorbansen detektert av disse teknikkene. Røntgenkrystallografi, nøytronspredning og elektrondiffraksjon kan gi molekylstruktur for krystallinske faste stoffer basert på avstanden mellom kjerner og konsentrasjon av elektrontetthet. Gasselektrondiffraksjon kan brukes for små molekyler i gassfasen. NMR- og FRET-metoder kan brukes til å bestemme komplementær informasjon, inkludert relative avstander,  dihedrale vinkler,  vinkler og tilkobling. Molekylære geometrier bestemmes best ved lav temperatur fordi ved høyere temperaturer beregnes gjennomsnittet av molekylstrukturen over flere tilgjengelige geometrier. Større molekyler eksisterer ofte i flere stabile geometrier (konformasjonsisomerisme) som er nær energi på den potensielle energioverflaten. Geometrier kan også beregnes ved ab initio kvantekjemimetoder med høy nøyaktighet. Den molekylære geometrien kan være forskjellig som i et fast stoff, i løsning og som en gass.
Erik Byes Minnepris
Erik Byes Minnepris er en norsk pris som blir utdelt på åpningsdagen til den årlige Christiansand Protestfestival. Prisen er en statuett i bronse laget av den norske billedhuggeren Arne Vinje Gunnerud og ble lansert etter journalisten og visekunstneren Erik Byes død 13. oktober 2004. Protestfestivalens minneprisråd nominerer kandidater til prisen i samråd med Erik Byes nærmeste familie.
Minneprisen gis til en person som «over en periode har framvist et uredd og brennende engasjement for å påvirke samfunnsutvikingen i positiv lei, lokalt, nasjonalt eller internasjonalt. Vedkommende må ha framvist mot til å gå mot strømmen og de moteriktige standpunkt, til kompromissløst å kjempe for fred, rettferdighet og menneskeverd».
I 2008 ble prisen gitt ut for fjerde gang. Den gikk da til den amerikanske fredsaktivisten Cindy Sheehan, etter ønske fra Erik Byes enke Tove Bye.
Truckee
Truckee var en prøvesprengning av en atombombe utført av USA som del av Operation Dominic. Detonasjonen ble utført like sør for Christmasøya i Stillehavet 9. juni 1962. Bomben var på 210 kilotonn (880 terajoule) og ble detonert 2 124 meter over havoverflaten.
EM i karate 1979
EM i karate 1979 (europamesterskapet i karate) ble arrangert i Helsingfors i Finland i 1979.
Hege Duckert
Hege Duckert (født 1962) er en norsk journalist med kultur som interessefelt. Hun var ansatt i Dagbladet i mange år, blant annet som kulturredaktør. I 2009 gikk hun til NRK; først i stillingen som kulturredaktør og senere som stabsleder.
Bakgrunn og karriere
Duckert har ingen formell utdannelse innen journalistikk, men har beskrevet Dagbladet som sin journalistskole. Hun har grunnfag i historie ved Universitetet i Oslo 1997–1998 og en mastergrad i management ved Oslo Business School (2014–2018).
Duckert har i hele sitt voksne liv arbeidet som journalist. De første årene jobbet hun mest med musikk, senere fikk teater og litteratur større oppmerksomhet. Hun var i sin ungdom lidenskapelig opptatt av pop og rock og like etter videregående begynte hun å skrive for forskjellige musikkblader, blant annet som frilans fra London for magasinet Puls. Da hun høsten 1981 kom tilbake til Norge, ble hun fast ansatt som pop-medarbeider i Dagbladet. Der arbeidet hun innen mange felter av kultur- og featurejournalistikken og i 1994 ble hun featureredaktør, en stilling hun hadde til 1997. I 1999 var hun ansvarlig for lanseringen av Dagbladet Magasinet, og i perioden 2002–2009 var hun avisas kulturredaktør. Duckert har også hatt oppdrag for NRK, Sunday Times og The European. I perioden 2005–2008 hadde hun faste gjesteopptredener som kommentator på nyhetsrelatert stoff i NRKs Frokost-TV (sammen med Anders Giæver). I 2009 tok hun over jobben som kulturredaktør i NRK, og fikk dermed ansvar for innholdsproduksjonen innenfor kultur, musikk og drama. Denne stillingen hadde hun frem til 2016, da hun gikk ut i permisjon. Hun sa opp stillingen i 2017, men fortsatte å være fast ansatt ved NRK. I 2018 fikk hun stillingen som stabsleder og rådgiver for kringkastingssjefen.
Bibliografi
Duckert har skrevet flere sakprosabøker:
Familie
Duckert giftet seg i 2006 med Stein Hernes. Hun er søskenbarn av professor i psykologi Fanny Duckert.
Bjørn Iddberg
Bjørn Iddberg (født 20. april 1954) er en lokalpolitiker fra Dokka, Nordre Land.
Iddberg var ordfører for Arbeiderpartiet i Gjøvik kommune fra 2007 til 2019. Han overtok ordførervervet fra sin partifelle Kåre Haugen.
Fra 2007 til 2015 ledet han som ordfører en Rød-grønn koalisjon, men etter kommunevalget i 2015 forlot Senterpartiet koalisjonen, og Rødt ble invitert inn.
Wang Meng (forfatter)
Wang Meng (kinesisk: 王蒙, pinyin: Wáng Méng, født 1934 i Beijing i Kina) er en kinesisk forfatter og tidligere kulturminister.
I en alder av 14 år ble han medlem av kommunistpartiet og i mars 1949 medarbeider i Det nye demokratiske ungdomsforbunde. Hans debutroman «Lenge leve ungdommen» kom ut i 1953. Etter å ha arbeidet i flere år på mange forskjellige distriktskontorer hadde han oppdaget visse mangler. Derfor publisrte han i 1956, under Hundreblomsterkampanjen, den kritiske kortromanen Den nye ynglingen i organisasjonsavdelingen (Zhuzhibu xinlai de nianqingren) som kritiserte partiets byråkrati. Han ble anklaget for skittkasting mot Partiet men fikk til å begynne med støtte fra Mao Zedong. Men høsten 1957 begynte antihøyrekampanjen og Wang ble heftig kritisert og stemplet som «høyremann». Han ble sendt ut på landet. I 1963 ble han sendst til provinsen Xinjiang. Han arbeidet på marken om dagene og lærte seg uigurernes språk om kveldene.
I 1971 ble Wang sendt på en kaderskole for å formes til de rette meningene. Etter en tid fikk han oversette uigurske skrifter til kinesisk, og i 1978 lot man ham forfatte igjen og i 1979 fikk han vende tilbake til Beijing.
Han var Folkerepublikken Kinas kulturminister fra 1986 til 1989.
Han er i dag professor, rådgiver og æresprofessor ved flere kinesiske universiteter.
Lateropalus
Lateropalus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørke, brunrødt bestøvede trebukker. Antennene er omtrent to tredjedeler så lange som kroppen, kraftige og kamformede. Pronotum er tønneformet, med kraftig, tverr-rynket skulptur, dekkvingene jevnbrede med rundede "skuldre", spissen ender i en kort pigg.
Utbredelse
Slekten er utbredt i Vietnam og Laos og på Borneo.
Paradis nå!
Paradis nå! (originaltittel: Paradise Now) er en palestinsk dramafilm fra 2005 regissert av Hany Abu-Assad. Hovedrollene spilles av Kais Nashef, Ali Suliman, Lubna Azabal og Hiam Abbass.
Handling
Filmens handling er «krydret» med lett absurde dagligdagse detaljer hvor blir seerne vitne til et hverdagsdrama som ulmer under overflaten.
Anmelderne
Filmen ble godt mottatt av kritikerne, noe som gjenspeiles i at den har fått 89% på Rotten Tomatoes. The New York Times skrev «it is easier to see suicide bomber as a 21st-century Manchurian Candidate - a soulless, robotic shell of a person programmed to wreak destruction - than it is to picture a flesh-and-blood human being doing the damage».
Den fikk terningkast fem av både Dagbladet, VG, Adressa, Aftenposten, Dagsavisen og P3.
Priser
Filmen har blitt tildelt flere filmpriser, blant annet en Golden Globe for beste fremmedspråklige film. Den vant også tre priser ved Filmfestivalen i Berlin, samt en rekke andre filmpriser.
Den ble nominert til en Oscar i kategorien beste utenlandske film. Nominasjonen var omstridt på grunn av at Palestina ikke var anerkjent som suveren stat på den tiden. Samme forhold hindret i 2002 den palestinske filmen Gud griper inn fra å bli nominert. Årsaken til en endrede holdningen hos nominasjonskomiteen denne gang var at bidrag fra ikke-suverene nasjoner som Taiwan, Hongkong og Puerto Rico tidligere hadde blitt godtatt. Enkelte jødiske og israelske grupperinger med en politisk agenda la press på nominasjonskomiteens medlemmer for å forhindre at den skulle vinne prisen.
Paradis nå! var den første palestinske filmen til å bli Oscar-nominert.
I rollene
(utvalg)
Angela Merkels fjerde regjering
Angela Merkels fjerde regjering ble tatt i ed 14. mars 2018 og var Forbundsrepublikken Tysklands 24. regjering siden etableringen i 1949. Regjeringen var en koalisjonsregjering bestående av de kristendemokratiske CDU/CSU og det sosialdemokratiske SPD, det som kalles en storkoalisjon. Forbundskansler Angela Merkel leder regjeringen. Merkel leverte regjeringens avskjedssøknad 26. oktober 2021 og ble etterfulgt av Olaf Scholz’ regjering 8. desember 2021.
Utnevnelsen
Tysklands president Frank-Walter Steinmeier foreslo 5. mars 2018 Angela Merkel som forbundskansler. Valget av forbundskansler ble gjort av Forbundsdagen 14. mars 2018, med 364 av 688 avgitte stemmer, i første valgomgang.
Forbundskansleren ble deretter utnevnt av presidenten i Schloss Bellevue. Hun avga samme dag forsikring overfor forbundsdagspresident Wolfgang Schäuble i nærvær av medlemmene av Forbundsdagen og Forbundsrådet.
Ministrene i regjeringen ble utnevnt av presidenten etter forslag av forbundskansleren.
De ministrene som ledet et departement og i tillegg lederen av kanslerkontoret, utgjorde sammen regjeringens kabinett. Sammen med de såkalte statsministrene, og de parlamentariske (politisk oppnevnte) statssekretærene, utgjør de Tysklands regjering.
Koalisjonsavtalen
Avtalen om koalisjon i Forbundsdagen som støtte for regjeringen, ble undertegnet 12. mars 2018.
Regjeringskrise i 2018
Sommeren 2018 oppsto det en konflikt mellom forbundskansler Angela Merkel og hennes koalisjonspartner SPD på den ene siden og Horst Seehofer og CDUs bayerske søsterparti CSU på den andre. Som innenriksminister ville Seehofer innføre en nasjonal grensekontroll for migranter, mens både CDU, SPD og de andre partiene i forbundsdagen – bortsett fra AfD – ønsket en felles EU-løsning på spørsmålet, slik Merkel hadde fremforhandlet under et toppmøte i unionen 24. juni.
I kjølvannet av uoverensstemmelsen omkring asypolitikken truet Seehofer i begynnelsen av juli 2018 å trekke seg fra stillingen som innenriksminister. Partiene fant imidlertid frem til en kompromissløsning, slik at regjeringen Merkel ble sittende.
Regjeringen
Fordelingen av minister- og statsministerposter var i henhold til den inngåtte koalisjonsavtalen mellom CDU (svart), CSU (blått) og SPD (rødt).
Pirro Gonzaga
Pirro Gonzaga (født 1505, død 28. januar 1529) var en av Den katolske kirkes kardinaler. Han var biskop av Modena.
Han ble kreert til kardinal i november 1527 av pave Klemens VII. Det var hans annet konsistorium.
Hardy County
Hardy County er et fylke i den amerikanske delstaten Vest-Virginia. Det ligger i de østlige delene av staten og grenser mot Hampshire County i nord, Pendleton County i sørvest og mot Grant County i vest. Det har også grense mot delstaten Virginia i sør.
Hardy Countys totale areal er 1 514 km² hvorav 3 km² er vann. I 2000 hadde fylket 12 669 innbyggere og administrasjonssenteret ligger i byen Moorefield.
Fylket ble grunnlagt i 1. februar 1786 og er oppkalt etter statsmannen, advokaten og kongressdelegaten Samuel Hardy.
Donaldisme
Donaldisme er både en seriøs og humoristisk forskning og en bevegelse hvis formål er å studere tegneseriebladet Donald Duck & Co og dens verden.
Nordmannen Jon Gisle skapte forskningsgrenen da han i 1971 utga essayet «Donaldismen» og i 1973 utga boken Donaldismen, som omslaget sier er «en muntert-vitenskapelig studie over Donald Duck og hans verden». Boken er en alvorlig og samtidig meget vittig bok som analyserte tegneseriefiguren Donald Duck, de øvrige figurene (ikke bare endene), Andeby, og deres innbyrdes forhold. Boken ble en sensasjon, kom ut i flere opplag, ble hyppig stjålet fra landets biblioteker samt oversatt til svensk og dansk. Bokens popularitet var så stor at mange ikke så ironien og at boken også var en gjennomført parodi på Edvard Beyers Norges litteraturhistorie, ned til latinsk begrepsapparat og fotnoter. Boken ble gjenutgitt i «ANDen» (og lett revidert) utgave på Gyldendal Norsk Forlag høsten 2006.
Andre utgave inneholder «bonusmateriale» i form av to helt nye kapitler. Det ene omhandler lov og rett i Andeby, mens det andre tar for seg donaldistbevegelsen i Norden og Tyskland. Andreutgaven har også fått et nyskrevet forord, nyere forskningsresultater blir formidlet i enkelte av de andre kapitlene, men i hovedsak ignorerer den alt som er skjedd i Andeby siden første utgave utkom i 1973.
Jon Gisle definerte selv Donaldismen slik i forordet (det opprinnelige, ikke det nye tilleggsforordet i andre utgave) til boken av samme navn:
Senere har begrepet gått over til også å dekke generell fandyrkelse av Disney-tegneserier og -tegnefilmer.
Hovedstrømninger
Jon Gisle har delt donaldismen opp i åtte hovedstrømninger:
Fagblad og -tidsskrift
I 1973 begynte miljøaktivisten Pål Jensen å utgi et eget fagblad, Donaldisten, for å fortsette donald-forskningen der hvor Jon Gisle slapp. Bladet la også stor vekt på å være til hjelp for samlere. De 25 første utgavene av bladet ble utgitt av foreningen Gammeldonaldismens Venner, der nr. 25 kom ut i 1988. Etter dette overtok foreningen Donaldistene bladet, og de har så langt gitt ut to nye nummer (i 1995 og 2004). I 2007 dukket et nytt donaldistisk tidsskrift opp – KVAKK!, utgitt av Kelpie forlag og med donald-forfatter Tommy Kvarsvik som redaktør. Det finnes også flere donaldist-foreninger i andre land, for eksempel Danmark, Sverige og Tyskland.
Alv Egeland
Etter cand.real. fra Universitetet i Oslo 1959 var han 1959-64 forsker ved Kungliga Vetenskapsakademien og mottok Fil.Dr. fra Universitetet i Stockholm 1963. Fra 1959 var han ansatt ved Kiruna Geophysical Observatory, endog som vikarierende bestyrer 1963-64, før han i 1964 ble førsteamanuensis i Oslo, ved institutt for kosmisk fysikk. Han var dets bestyrer 1968-72 og ble professor i kosmisk fysikk 1972, fra 1979 innen romfysikk.
Han hadde lengre forskeropphold ved NASA Goddard Space Flight Centre 1968-69, 1981-82, 1983, 1999 og 2005. Han har siden vært engasjert ved Andøya Rakettskytefelt der Egeland var styremedlem). Samtidig holdt han stilling som professor emeritus ved plasma og romfysikk. Egeland er kjent som en ivrig formidler og stod sammen med Universitetet i Tromsø og Norsk Teknisk Museum bak Nordlysutstillingen til Vinter-OL 1994 som har gått jorden rundt.
Girolamo Grimaldi den eldre
Girolamo Grimaldi (genoveser, død 27. november 1543) var en av Den katolske kirkes kardinaler.
Han ble kreert til kardinal i november 1527 av pave Klemens VII. Det var hans annet konsistorium.
Blodsvernloven
Blodsvernloven eller blodvernloven (etter tysk Blutschutzgesetz) var en av Nürnberglovene vedtatt av det tyske nasjonalsosialistiske NSDAPs rikspartidag «Rikspartidag for frihet» i september i 1935. Disse lovene dannet det juridiske grunnlaget for Hitler-Tysklands systematiske forfølgelse og seinere utslettelse av jøder i holocaust. Lovens faglige forankring stammet blant annet fra rasehygienikeren Eugen Fischers pseudovitenskapelige forskning.
Tekst 11: Lov til beskyttelse av det tyske blod og den tyske ære av 15. september 1935
§1
Jonathan Zebina
Jonathan Zebina (født 19. juli 1978) er en fransk fotballspiller som spiller for Arles-Avignon.
Blodsvernloven
Tekst 11: Lov til beskyttelse av det tyske blod og den tyske ære av 15. september 1935
§2
Rockwall County
Rockwall Countys totale areal er 385 km² hvorav 52 km² er vann. I 2000 hadde fylket 43 080 innbyggere og administrasjonssenteret ligger i byen Rockwall.
Blodsvernloven
Tekst 11: Lov til beskyttelse av det tyske blod og den tyske ære av 15. september 1935
§3
Jonathan Zebina
Han er født i Paris, og er en sentralback med fortid som spiss. Jonathan Zebina kom til Juventus i 2004/2005-sesongen under trener Fabio Capello. Han har kun spilt en landskamp for Frankrike.
Blodsvernloven
Tekst 11: Lov til beskyttelse av det tyske blod og den tyske ære av 15. september 1935
§4
§5
§6
Ved Frihetens Rikspartidager
Adolf Hitler Fører og Rikskansler
Wilhelm Frick Innenriksminister
Dr. Franz Gürtner Justisminister
Rudolf Hess Førerens stedfortreder
(Oversatt fra Reichsgesetzblatt I, 1935, s. 1146-1147)
Grusomme meg
Grusomme meg (originaltittel: Despicable Me) er en amerikansk animasjonsfilm fra 2010. Filmen er regissert av Pierre Coffin og Chris Renaud. Steve Carell, Jason Segel, Russell Brand, Julie Andrews, Will Arnett, Kristen Wiig, og Miranda Cosgrove gir stemmer til originalversjonen, mens Alex Rosén, Espen Beranek Holm, Adriane Louise Rødfjell, Selma Isaksen, Helene Myklebust Asbjørnsen, Per Chr. Ellefsen, Lena Meieran, Elsa Lystad og Ivar Nørve er med på å gi stemmer til den norske versjonen.
Filmen er produsert av Universal Studios sammen med Illumination Entertainment, og filmen ble til i det franske studioet Mac Gruff i Paris. En oppfølger, Grusomme meg 2, kom ut i 2013. Den tredje filmen i serien, Grusomme meg 3, ble publisert i 2017.
Handling
Gru er en bitter og middelmådig småkriminell, som tenker altfor høyt om seg selv. En dag blir han utmanøvrert av en ukjent fiende, som stjeler Kheopspyramiden i Giza. Så Gru bestemmer seg for å sette seg selv på kartet, ved å gjennomføre det aller største kuppet noensinne - nemlig å stjele månen. Han adopterer derfor tre jenter, som inngår i planen for å spionere på fienden Vector.
Men når Gru faktisk gradvis begynner å bry seg om barna, står hele planen i fare, siden disse to tingene ikke lar seg kombinere. Hva skal han velge - barna eller den geniale planen?
Peter Blackmore
Peter Blackmore, født juli 1879 i Gorton, Manchester, England, død ukjent, var en engelsk fotballspiller. Han spilte spiss, og er kjent for sin karriere i Newton Heath, nå kjent som Manchester United.
Britisk Indias orden
Inndeling
Britisk Indias orden var inndelt i to klasser, kalt 1. og 2. klasse.
Insignier
Ordenstegnet for Britisk Indias orden består av en stjerne i gull med en krone mellom strålene øverst. Midtmedaljongen er i lys blå emalje og har motiv av en løve i gull. Medaljongen har en bord i mørk blå emalje. Den bærer innskriften «ORDER OF BRITISH INDIA». En laurbærkrans omgir midtmedaljongen.
Ordenen ble båret i bånd rundt halsen. Ordensbåndet var først lyst blått, så i 1838 endret til mørk rødt. I 1939 fikk båndet for 1. klasse to smale lyseblå midtstriper, mens 2. klasse fikk en smal lyseblå midtstripe.
Tildeling
Britisk Indias orden var tenkt som en utmerkelse for lang og tro offiserstjeneste, først og fremst for indiske offiserer. En tjenestetid på mellom tjue og tretti år lå vanligvis til grunn for tildeling. Utnevnelse skjedde til 2. klasse, med mulighet for forfremmelse etter ytterligere fortjenstfull innsats.
Radisson Blu Hotel Tromsø
Radisson Blu Hotel Tromsø er et hotell i Tromsø under Radisson Hotels. Hotellet har 269 rom og ligger i Sjøgata i sentrum av byen.
Britisk Indias orden
Tildeling
I 1939 ble tildelingskriteriene endret og ordenen kunne tildeles offiserer i alle våpengrener, så vel som til offiserer i grensestyrkene og i militærpolitiet, samt offiserer i fyrstestatenes militære styrker.
Radisson Blu Hotel Tromsø
Det har vært kafé- og pensjonatdrift i kvartalet i over femti år. I 1960 starta Egil Kjær Central gjestgiveri i bygget, som tidligere hadde romma Hotell Jahnson. Etter noen år lanserte Kjær planer om et nytt storhotell i byen, og han fikk myndighetenes aksept for å rive hele kvartalet i Sjøgata mellom Fredrik Langes gate og Bankgata. Her ble Central Hotell reist over ni etasjer. Det stod ferdig i 1969. I 1971 inngikk Kjær en samarbeidsavtale med SAS-hotellene, en kjede som seinere blei overtatt av Radisson.
Poul-Henrik Remmer har vært hotellsjef siden 2011. Dag Høybakk overtok som direktør ved hotellet i 2012.
Hotellet har flere skjenkesteder, blant annet puben Rorbua, som i mange år var åsted for NRKs humorprogram Du skal høre mye.
Nordlaguna
Nordlaguna er en ferskvannslagune helt sørvest på Nord-Jan på Jan Mayen. Den ligger mellom Bommen, en lav strandvoll ut mot Stasjonsbukta og Grønlandshavet på vestsiden, og Wildberget og Mohnberget på østsiden.
Nordlaguna har en dybde på fra 20 til 40 meter på det dypeste og var en viktig kilde til ferskvann. Lagunen, og nærliggende områder, ble loddet opp sommeren 1929 av den norske Grønlandsekspedisjonen som kom med skipet «Veslekari». I løpet av de siste tiårene har området som skiller lagunen fra havet blitt smalere, slik at høye bølger slår over og gjør vannet brakt.
Liste over Altajs overhoder
Under følger en liste over Altajs overhoder. Navnene er transkribert fra russisk.
Den oiratske autonome oblast 1922–1932 / Den oirotske autonome oblast 1932–1948 / Den gorno-altajske autonome oblast 1948–1991 / Den gorno-altajske sosialistiske sovjetrepublikk 1991–1992 / Republikken Gornyj-Altaj 1992 / Republikken Altaj 1992–
SOCOM 3: U.S. Navy SEALs
SOCOM 3: U.S. Navy SEALs er et tredjepersons taktisk skytespill til PlayStation 2. SOCOM-serien ble utviklet av Zipper Interactive i samarbeid med United States Naval Special Warfare Command. SOCOM 3 ble utgitt av Sony Computer Entertainment 11. oktober 2005.
Spillet legger vekt på strategi i tillegg til reflekser, og sender spilleren gjennom 14 forskjellige oppdrag; seks i Nord-Afrika, tre i Sør-Asia og fem i Polen. I tillegg er det treningsoppdrag i Nord-Afrika.
I løpet av enkelt spiller-oppdragene kan man «låse opp» figurer, våpen og våpentilbehør for bruk i flerspillerdelen.
Handling
Et Navy SEAL-team slåss i Nord-Afrika mot general Heydar Mahmood og oberst Sarwat, og deres soldater. General Mahmood hadde tidligere fått kontroll over Algerie via et statskupp. De innfører en offensiv mot et naboland som ikke er navngitt, antydet å være Marokko, mens SEAL-teamet blir sendt for å støtte lokale styrker som forsøker å slåss mot Mahmood og deres håndlangere.
Lough Foyle
Lough Foyle (irsk: Loch Feabhail) er en stor bukt nord på øya Irland. Den innerste delen av bukten er munningen til elven Foyle, som renner ut ved storbyen Londonderry. Den største byen på Inishiwensiden av bukten er Moville. Den ligger mellom halvøya Inishowen i grevskapet Donegal i republikken Irland, og grevskapet Londonderry i provinsen Nord-Irland. Suverenitet over farvannet har vært omstridt siden delingen av Irland.
Flora
En undersøkelse av Lough Foyle ble gjort mellom mars 1937 og juni 1939 av botanikeren Helen Blackler. I dette viser et kart fordelingen av visse algearter i fjellet og en fullstendig kommentert liste over algene registrert sammen med fotografier av de forskjellige stedene. Listen omfatter blant annet: blågrønnbakterier (Cyanophyceae), brunalger (Phaeophyceae), rødalger (Rhodophyceae), lav og to arter av ålegress. De marine algene til Lough Foyle er også beskrevet i Morton (2003).
Fauna
Veldedighetsorganisasjonen The Royal Society for the Protection of Birds har et fuglereservat ved bukten.
Historie
Det har vært menneskelig bosetning rundt bukten siden mesolittisk tid. Det ble avdekket et betydningsfullt steinalderboplass langs den vestlige bredden av Lough Foyle mellom Derry og Donegal. Det ble avdekket forhistoriske redskaper og torv som peker på at samfunn av jegere og samlere hadde sitt tilholdssted langs breddene av Lough Foyle. Det er en av de eldste arkeologiske sporene av menneskelig aktivitet i Irland, antagelig for rundt 7 000 år f.Kr.
En bosetning fra neolittisk tid (bondesteinalderen) har gitt informasjon om hvordan de eldste beboerne levde langs breddene av Lough Foyle for rundt 5 000 år siden. En utgravning ved Clooney Road i Londonderry i 2021 avdekket to store, rektangulære hus som er datert til rundt 3 8000 f.Kr. Det ble funnet spor av neolittiske redskaper, keramikk og kjøkkenredskaper. Rektangulære boliger fra denne perioden er sjelden avdekket utenfor Skottland og Irland. Det er påvist skillevegger, fundamenter som kan ha støttet eikeplanker og strukturer som dekket et stort topptak. Særskilt rundt Lough Foyle er det funnet flere, og en relativ høy tetthet av bosetninger datert til tidlig neolittisk tid. Hus av denne typen ble bygget kun i et avgrenset tidsrom. Sirkulære boliger, det vil si runde hus, er mer typisk for den neolittiske perioden som skjedde mellom 4000 og 2000 f.Kr. da tilværelsen som jeger og samler ble oppgitt for stedbunden landbruk.
Elven Foyle som munner ut i Lough Foyle har et av Irlands rikeste laksefiske, og siden middelalderen har grunneiere forsøkt å hindre uautorisert fiske, noe som har ført til konflikter i århundrenes løp. Også i selve bukten har det vært og er fortsatt fiske. Ved eksempelvis fra stranden ved Culdaff er det på sensommeren og tidlig på høsten fisket skrubbe, pigghå, sandflyndre, piggvar og tidvis havabbor og sjøørret.
To båter av typen tømmerbåter eller uthogde båter er funnet i elven Foyle nær broen Lifford Bridge som forbinder byene Strabane i Nord-Irland og Lifford, i grevskapet Donegal i republikken Irland. Antagelig benyttet for frakte last over elven. Det peker menneskelig aktivitet i bukten og elven Foyle som er antatt å være fra tidlig middelalder og totalt 21 båter er så langt avdekket ved sammenløpet av elvene Morne og Finn i elven Foyle. Tømmerbåter er laget av uthulte trær og kan variere i størrelse avhengig av trestammen som brukes. Rundt 500 slike tømmerbåter er totalt funnet i Irland, hvor den største var 18 meter lang og 1 meter bred.
Etter nederlaget til den spanske armadaen i den engelske kanal den 29. juli 1588. Grunnet sterk vind ble den spanske styrken deretter bokstavelig talt blåst ut i Nordsjøen, og forsøkte å seile tilbake til Spania ved å seile rundt Skottland og rundt Irland. Dårlig vær ødela 24 av fartøyene, og «Trinidad Valencera» på 1100 tonn, en av de største skipene i armadaen, gikk på et rev ved halvøya Inishowen, havnet på østkysten av Lough Foyle og sank ved Kinnagoe Bay den 16. september 1588. Mannskapet på 450 kom for det meste trygt i land, men omringet av engelske soldater overga de seg til slutt. 36 ble siden frigjort ved gisselpenger og resten som ikke hadde familier til å betale for seg ble henrettet. Dykkere fra Derry gjenoppdaget vraket i 1971. Mange av gjenstandene som ble gjenfunnet vises i Derry's Tower Museum. Det står en plakett som minnes det spanske skipet.
Ved slutten av den første verdenskrig etablerte den amerikanske marinen Den amerikanske marinen etablerte en flystatsjon for flåten på siden av Inishowen av Lough Foyle den 1. juli 1918 for å operere sjøfly. Basen stengte ble derimot kort tid etter den første våpenhvilen i Compiègneskogen ved Picardie den 11. november 1918.
Ved slutten av den andre verdenskrig, etter den allierte seieren, ble resten av den tyske atlanterhavsflåten av ubåter som ble brukt til å angripe forsyningslinjer fra Nord-Amerika til Storbritannia under slaget om Atlanterhavet samlet i Lough Foyle og skrotet – som del av Operasjon Deadlight. 156 tyske ubåter ble ble overgitt til de allierte og 116 slept til bukten og senket.
Omstridt status
Lough Foyle er et omstridt territorium mellom republikken Irland og Storbritannia; etter delingen av Irland på begynnelsen av 1920-tallet hevdet begge sider at det var deres territorium. Selv om denne tvisten fortsatt pågår, er det foreløpig ingen forhandlinger om det formelle eierskapet.
Storbritannias utenriks- og samveldekontor (FCO) understreket sitt syn 2. juni 2009 om at hele Lough Foyle er en del av Storbritannia, en talsperson som uttalte: «Den britiske posisjonen er at hele Lough Foyle er innenfor Storbritannia. Vi erkjenner at den irske regjeringen ikke godtar denne posisjonen... Det pågår ingen forhandlinger om dette spørsmålet. Reguleringen av aktiviteter i Lough er nå ansvaret til Loughs Agency, et grenseoverskridende organ etablert under langfredagsavtalen.»
I november 2016 gjentok parlamentsmedlem James Brokenshire, Storbritannias minister for Nord-Irland, Storbritannias syn på at hele Lough Foyle er i Storbritannia, mens Charles Flanagan, TD, Irlands utenriksminister, uttalte at republikken Irland ikke anerkjente Storbritannias krav på hele Lough Foyle.
Sola videregående skole
Sola videregående skole er en videregående skole i Sola kommune, det er en stor kombinert skole med omtrent 800 elever fordelt på 38 klasser. Skolen er den eneste videregående skolen i kommunen.
Skolen tilbyr utdanningsprogram for Studiespesialisering, Idrettsfag, Elektrofag, og Teknikk og industriell produksjon. Skolen er en av de få i Norge som tilbyr landslinje for flyfag, og man finner ofte elever fra hele landet på linjen. Det er også tilrettelagt opplæring for minoritetsspråklige elever. Sola videregående skole er også en MOT-skole. Skolen satser på IKT, og skolens lærere bruker itslearning som LMS-plattform. Skolen har også flere datamaskiner tilgjengelige i studieverkstedet, på biblioteket eller andre datarom.
Sola videregående skole ligger rundt mange gode og nye treningsfasiliteter, og har derfor en bra idrettslinje. Rundt skolen finner du flere haller, fotballbaner og turnhaller. Ifra høsten 2022 tilbyr skolen også toppidrett i banesykling, ettersom skolen ligger knapt 100 meter fra Sola Arena, Norges eneste innendørs velodrom. Linjen satser på fysiske ferdigheter som styrke, eksplosivitet og utholdenhet, men fokuserer også på utfordringer direkte relatert til banesykling.
Det er også sannsynlighet for at skolen åpner enda en landslinje, for det nye dronefaget. Skolen ønsker å åpne denne linjen, sammen med 5 andre skoler i landet, og har fått tilbud om økonomisk støtte av kommunen.